28.12.2006 Den Europæiske Unions Tidende L 383/53 KOMMISSIONENS BESLUTNING af 4. juli 2006 om italiens planlagte Statsstøtte til Cantieri Navali Termoli S.p.A (C 48/2004 (ex N 595/2003)) (meddelt under nummer C(2006) 2972) (Kun den italienske tekst er autentisk) (EØS-relevant tekst) (2006/948/EF) KOMMISSIONEN FOR DE EUROPÆISE FÆLLESSKABER HAR - under henvisning til traktaten om oprettelse af Det Europæiske Fællesskab, særlig artikel 88, stk. 2, første afsnit, under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a), under henvisning til Rådets forordning (EF) nr. 1540/98 om nye regler for støtte til skibsbygningsindustrien ()) (i det følgende benævnt »skibsbygningsforordningen«), særlig artikel 3, stk. 2, efter at have opfordret interesserede parter til at fremsætte deres bemærkninger (?), under hensyntagen til disse bemærkninger, og ud fra følgende betragtninger: SAGSFORLØB (1) Ved brev af 22. december 2003, der blev registreret samme dag, indgav de italienske myndigheder en anmeldelse til Kommissionen med anmodning om forlængelse af den treårige leveringsfrist for et skib, betegnet C.180, hvortil der ydes driftsstøtte, jf. skibsbygningsforordningens artikel 3, stk. 2 (), Skibet er ved at blive bygget på værftet, Cantieri Navali Termoli S.p.A. (i det følgende benævnt »værftet«). (2) Ved brev af 30. december 2004 underrettede Kommis- sionen Italien om, at den havde besluttet at indlede proceduren efter EF-traktatens artikel 88, stk. 2, med hensyn til den anmeldte foranstaltning. (3) Kommissionens beslutning om at indlede proceduren blev offentliggjort i Den Europæiske Unions Tidende ?). Kommis- sionen opfordrede interesserede parter til at fremsætte bemærkninger til de omhandlede foranstaltninger. (4) — Ved brev af 28. januar 2005, 1. april 2005, 1. juni 2005 og 6. juli 2005, der blev registreret henholdsvis 2. februar 2005, 6. april 2005, 6. juni 2005 og 7. juli 2005, anmodede Italien om forlængelse af fristen til at fremsætte bemærkninger vedrørende Kommissionens beslutning om at indlede proceduren, og Kommissionen svarede ved brev af henholdsvis 4. februar 2005, 8. april 2005, 29. juni 2005 og 17. juli 2005. () Se fodnote 1. ) Se fodnote 2. 5) Italien fremsatte sine bemærkninger ved brev af 26. juli 2005, der blev registreret den 29. juli 2005. Kommissionen anmodede om yderligere oplysninger ved brev af 6. januar 2006, som de italienske myndigheder besvarede ved brev af 23. januar 2006 og 2. februar 2006, hvorved de anmodede om forlængelse af svarfristerne. Kommissionen forlængede fristerne ved brev af 27. januar 2006 og 9. februar 2006. Ved brev af 6. marts 2006, der blev registreret samme dag, fremsendte de italienske myndigheder de ønskede oplys- ninger, som de supplerede ved brev af 6. april 2006. Kommissionen modtog ikke bemærkninger fra interesse- rede parter. DETALJERET BESKRIVELSE AF STØTTEN Italien anmodede Kommissionen om at forlænge den endelige leveringsfrist, der var fastsat til den 31.12.2003 i henhold til skibsbygningsforordningen, som regulerer kontraktbetinget driftsstøtte i forbindelse med skibsbyg- ning. Anmodningen om forlængelse vedrørte et skib, betegnet C.180, der bygges af værftet Cantieri Navali Termoli S.p.A. i Molise. Der blev i første omgang anmodet om en forlængelse indtil den 31.10.2004 (10 måneder). I skibsbygningskontrakten, der blev undertegnet den 30.12.2000, var leveringsfristen oprindelig fastsat til den 30.6.2003. Skibet var blevet bestilt af det italienske rederi Marnavi S.p.A. til transport af kemikalier og olieprodukter. I forbindelse med kontrakten havde rederiet fået løfte om driftsstøtte på 9 %, svarende til ca. 3,9 mio. EUR for dette skib, i henhold til skibsbygningsforordningens artikel 3, stk. 1. Ifølge de italienske myndigheder har bygningsarbejdet dog varet længere end planlagt på grund af et sammentræf af omstændigheder, nemlig: virkningen af terrorangrebene den 11. september 2001, det deraf følgende behov for at tilpasse skibet efter de ændrede tekniske og kommercielle krav og det forhold, at der indtraf to naturkatastrofer — et jordskælv og en oversvømmelse. Værftet har derfor været